[bookmark: _Hlk124406586]APSPRIEDES ZIŅOJUMS
atklātā konkursā
“Brilles kaujas 2. līmenis KFT”,
identifikācijas VALIC 2026/073/2N-P-AK
Rīgā, 2026. gada 26. augustā

1. Apspriedes rīkotājs: Valsts aizsardzības loģistikas un iepirkumu centrs, Biksēres iela 6, Rīga.
2. Apspriedes termiņš: no 2026. gada 7. augusta līdz 2026. gada 24. augustam.
3. Apspriedes priekšmets: Brilles kaujas 2. līmenis KFT
4. Apspriedes dalībnieki: SIA NT Force, SIA Epion, Andevix SIA, Osaühing Mohni LS. 
5. Pa kvalifikācijas prasībām: ir izteikti priekšlikumi. Norādītas tikai tās prasības, par kurām ir izteikti priekšlikumi. 
6. [bookmark: _Hlk200638345]Par tehniskās specifikācijas projektu: ir izteikti priekšlikumi. Norādītas tikai tās prasības, par kurām ir izteikti priekšlikumi.
7. Par termiņiem ir izteikti priekšlikumi: ir izteikti priekšlikumi. Norādīta tikai tā informācija, par kuru ir izteikti priekšlikumi.
8. Par citiem iesniedzamiem dokumentiem/citām prasībām: nav izteikti priekšlikumi

Par kvalifikācijas prasībām 

	Ieinteresētā piegādātāja priekšlikums, komentārs
	Komisijas galvenie secinājumi un vērtējums

	Ierosinām neprasīt apjomīgu papildu kvalifikācijas dokumentāciju. Ja piegādātājs nav ražotājs, tam būtu jāapliecina sava sadarbība ar ražotāju. Pietiekamam būtu jābūt ražotāja apliecinājumam, ka tas atbalsta piegādātāju šajā iepirkumā un līguma slēgšanas tiesību piešķiršanas gadījumā – visā līguma darbības laikā.
	Šāda prasība netiek paredzēta



Par tehniskās specifikācijas projektu 

	Nr.
p.k.
	Tehniskās specifikācijas prasība 
	Ieinteresēto piegādātāju priekšlikumi, komentāri
	Komisijas galvenie secinājumi un vērtējums

	1.
	TS kopumā
	Mēs uzskatām, ka tehniskā specifikācija kopumā ir sagatavota rūpīgi, ņemot vērā attiecīgās nozares standartus un aizsargbriļļu paredzēto taktisko lietojumu. Tādēļ neierosinām iekļaut konkrētam ražotājam raksturīgas tehniskās īpašības, kas varētu nevajadzīgi ierobežot konkurenci un nesniegtu skaidru funkcionālu ieguvumu gala lietotājam.
Vienlaikus ierosinām papildināt tehnisko specifikāciju ar prasību par aizsargbriļļu kā komplektētas aizsardzības ierīces mehānisko izturību pret lielas masas triecienu (High Mass Impact) un liela ātruma, mazas masas objekta triecienu (High Velocity Impact). Šādas pārbaudes ir paredzētas, piemēram, aizsargbriļļu nozarē plaši izmantotajā standartā ANSI/ISEA Z87.1-2020. Atbilstību varētu apliecināt ar neatkarīgas akreditētas testēšanas laboratorijas izdotu testēšanas pārskatu saskaņā ar ANSI/ISEA Z87.1-2020 vai citu līdzvērtīgu standartu.
Šādas pārbaudes papildinātu tehniskajā specifikācijā jau noteikto ballistiskās fragmentācijas aizsardzības pārbaudi, apliecinot aizsargbriļļu izturību arī pret cita veida mehāniskās iedarbības riskiem, kas var rasties taktiskās lietošanas apstākļos.
	Tehniskajā specifikācijā noteiktā prasība par atbilstību militārajam ballistiskajam standartam MIL-PRF-32432A (4.8.5. punkts) nodrošina taktiskajam lietojumam atbilstošu un būtiski augstāku aizsardzības līmeni nekā civilā rūpnieciskā standarta ANSI/ISEA Z87.1-2020 triecienizturības testi (High Mass Impact un High Velocity Impact).
Papildu civilo standartu apliecinājumu pieprasīšana izstrādājumiem, kas jau atbilst militārajiem standartiem, rada lieku administratīvo slogu pretendentiem un nepamatoti ierobežo konkurenci.



	2.
	Tehniskās specifikācijas sadaļa "Krāsa": "Aizsargbrillēm jābūt ar matētu rāmi un pieejamām melnā, olīvzaļā un brūnā krāsā."
	Priekšlikums: precizēt krāsu prasību, norādot atsauci uz krāsu standartu (piemēram, RAL, Pantone vai NATO krāsu apzīmējumu) vai papildinot prasību ar norādi, ka ražotāju standarta militārās krāsas Foliage Green (olīvzaļā) un Tan 499 / Coyote (brūnā) ir uzskatāmas par atbilstošām attiecīgi olīvzaļajai un brūnajai krāsai. Pamatojums: balistisko aizsargbriļļu ražotāji, kuru produkti atbilst MIL-PRF-32432A prasībām, piedāvā fiksētu standarta krāsu klāstu (parasti Black, Foliage Green, Tan 499). Bez definētas krāsu atsauces pretendenti nevar objektīvi pārliecināties par piedāvātās preces atbilstību, un pastāv atšķirīgas interpretācijas risks piedāvājumu vērtēšanā.
	Tehniskajā specifikācijā ietvertās prasības attiecībā uz aizsargbriļļu krāsu (melna, olīvzaļa, brūna) ir formulētas vispārīgi un neitrāli, lai neierobežotu konkurenci un ļautu pretendentiem piedāvāt dažādu ražotāju standarta militāros krāsu toņus (tostarp Foliage Green, Tan 499, Coyote u.c.).
Izvirzītā tehniskās specifikācijas prasība ir samērīga un netiks mainīta.

	3.
	Aizsargbriļļu lencei jānodrošina stabils briļļu piegulums uz sejas un galvas, kā arī laikā, kad tās netiek izmantotas – uz bruņucepures.
	Jautājums: Lūdzu skaidrot, vai lentes garums nepieciešams lietošanai zem bruņu cenpures vai virs bruņu cepures? Vai domāts, ka ar vienu lenti risina abas stiprinājumu veidus – gan uz galvas, gan pāri balistiskajai ķiverei? Vai šo prasību izpilda divas dažādas lentas?
	Aizsargbriļļu komplektācijā paredzēta viena lence, kas nodrošina stabilu briļļu piegulumu uz sejas un galvas, lietojot tās bez bruņucepures, kā arī nodrošina stabilu piegulumu bruņucepures ārējai čaulai, lietojot tās kopā ar bruņucepuri.

	4.
	Aizsargbrillēm jābūt ar matētu rāmi un pieejamām melnā, olīvzaļā un brūnā krāsā.
	Vai ar brūna krāsu domāts militārā standarta “Coyote brown” tonis?
	Tehniskajā specifikācijā ietvertās prasības attiecībā uz aizsargbriļļu krāsu (melna, olīvzaļa, brūna) ir formulētas vispārīgi un neitrāli, lai neierobežotu konkurenci un ļautu pretendentiem piedāvāt dažādu ražotāju standarta militāros krāsu toņus, tostarp Coyote brown u.c.

	5.
	Somiņas vai futrāļa piestiprināšanu pie ekipējuma nodrošina MOLLE (Modular Lightweight Load-carrying Equipment) stiprinājumu lences, kuru gali ir piefiksējami.
	Vai briļļu somiņa / futlāris, kam ir 2 fiksētas stiprinājuma lentas un tādā veidā somiņa / futlāris stiprināms pie jostas, izpilda prasību?
	Komersanta aprakstītais risinājums ar fiksētām lencēm somiņas vai futrāļa uzvēršanai tikai uz jostas nav uzskatāms par MOLLE stiprinājumu sistēmas funkciju aizstājēju un nenodrošinās saderību ar pārējo taktisko ekipējumu (piemēram, modulārajām vestēm un mugursomām). Tādējādi risinājums ar divām fiksētām lencēm, kas paredzēts stiprināšanai tikai pie jostas, neatbilst konkrētajai TS izvirzītajai prasībai.



[bookmark: _Hlk200638318]Par termiņiem 
[bookmark: _Hlk184819722]
	Nosaukums
	Ieinteresēto piegādātāju norādītie termiņi
	Komisijas galvenie secinājumi un vērtējums

	Piedāvājuma sagatavošanai un iesniegšanai nepieciešamais termiņš kalendārajās dienas
	1) 30 kalendārās dienas
2) 60 (sešdesmit) kalendārās dienas
3) 30 kalendārās dienas
	Piedāvājumu iesniegšanas termiņu noteikt atbilstoši Publisko iepirkumu likuma regulējumam.

	Preces piegādes termiņš kalendārās dienas no pasūtījuma dienas. 
	1) 120 kalendārās dienas
2) 150 (viens simts piecdesmit) kalendārās dienas
3) 60–90 kalendārās dienas
	Iepirkuma komisija lems par preces piegādes izpildes termiņu un kārtību un noteiks to atklāta konkursa nolikumā, ņemot vērā apspriedes laikā saņemtos priekšlikumus.


	Ārkārtas pasūtījuma piegādes termiņš kalendārās dienas no pasūtījuma dienas.
	1) 90 kalendārās dienas. Lūdzam papildus iekļaut šādu pozīciju cenu piedāvājuma veidlapā, jo izmaksas būs daudz lielākas nekā 120 kalendāro dienu piegādei.
2) 30 (trīsdesmit) kalendārās dienas 
3) Būtu jānorāda apjomi, kas attiecināmi uz ārkārtas pasūtījumiem. Mazākiem apjomiem parastais piegādes termiņš būtu 30–45 dienas. Steidzamās piegādes dēļ cena var atšķirties no piedāvājumā norādītās cenas. Piegādes termiņu veido nepieciešamais ražošanas laiks un transportēšanas laiks. Noteikti preču apjomi var būt pieejami arī tūlītējai vai īsā termiņā veicamai piegādei no noliktavas Igaunijā.
	Iepirkuma komisija lems par preces piegādes izpildes termiņu un kārtību un noteiks to atklāta konkursa nolikumā, ņemot vērā apspriedes laikā saņemtos priekšlikumus.

	Nekvalitatīvas vai līguma noteikumiem neatbilstošas Preces apmaiņas vai trūkumu novēršanas termiņš garantijas laikā, kalendārajās dienas.
	1) 30 kalendārās dienas
2) 30 (trīsdesmit) kalendārās dienas
3) Līdz 5 darba dienām (parasti ne ilgāk kā 7 kalendārās dienas). Preces garantijas nomaiņas gadījumiem tiks turētas noliktavā Igaunijā.
	Iepirkuma komisija lems par preces piegādes izpildes termiņu un kārtību un noteiks to atklāta konkursa nolikumā, ņemot vērā apspriedes laikā saņemtos priekšlikumus.

	Nepieciešamais Preces parauga iesniegšanas termiņš kalendārajās dienās no pieprasījuma nosūtīšanas dienas
	1) 30 kalendārās dienas
2) 10 (desmit) kalendārās dienas
3) 15 kalendārās dienas
	Iepirkuma komisija lems par preces piegādes izpildes termiņu un kārtību un noteiks to atklāta konkursa nolikumā, ņemot vērā apspriedes laikā saņemtos priekšlikumus.



1. Vērtējums par apspriedes laikā saņemtajiem ieinteresēto piegādātāju priekšlikumiem: visi saņemtie priekšlikumi ir izvērtēti un iespēju robežās tiks ņemti vērā, izstrādājot iepirkuma dokumentāciju.
2. Iespējamā konkurence iepirkumā: iepirkumā tiks nodrošināta brīva konkurence starp ieinteresētajiem piegādātājiem, pretendentu kvalifikācijas prasībās un iepirkuma priekšmeta tehniskajā specifikācijā nav noteikti konkurenci ierobežojoši nosacījumi, tādejādi nodrošinot vienlīdzīgu un taisnīgu attieksmi pret visiem ieinteresētajiem piegādātājiem.


Iepirkuma komisijas priekšsēdētāja	          											Inese Ozola



Ludmila Šnevele, tālr.20269963
ludmila.snevele@valic.gov.lv

